**Izziņa par atzinumos sniegtajiem iebildumiem**

|  |
| --- |
| Ministru kabineta noteikumu projekts "Grozījumi Ministru kabineta 2016.gada 15.marta noteikumos Nr.160 "Darbības programmas "Izaugsme un nodarbinātība" 4.2.1.specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1.specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"" |

(dokumenta veids un nosaukums)

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 07.09.2020. (elektroniskā saskaņošana), 27.10.2020.(elektroniskā saskaņošana) |
|  |  |
| Saskaņošanas dalībnieki | Finanšu ministrija, Tieslietu ministrija, Latvijas Finanšu nozares asociācija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Vispārīgi | **Finanšu ministrija 09.09.2020 atzinumā Nr.** **12/A-21/****4779** ir izteikusi iebildumu, norādot, ka Finanšu ministrija iebilst pret turpmāko noteikumu projekta virzību. Kā pamatojumu norādot tālāk minēto:Plānojot atbalsta pasākumu (2014. un 2015.gadā) atbalstam energoefektivitātes paaugstināšanas īstenošanai daudzdzīvokļu dzīvojamo māju dzīvokļu īpašniekiem, Ekonomikas ministrija komunicēja ar Eiropas Komisiju par valsts atbalsta aspektiem plānotā pasākuma ievaros, t.sk. par Altum aizdevumu izsniegšanu gadījumos, kad tirgus tos nevar nodrošināt. Vēršam uzmanību, ka valsts atbalsta lietā SA.36904 (2014/N) “Latvija, Hipotēku un zemes bankas attīstības daļu un Latvijas Attīstības finanšu institūcijas izveidi” tika pamatots, ka Altum aizdevumu sniegšana, novēršot tirgus nepilnību, nekropļo konkurenci. Līdz ar to, ja Altum var darboties tikai, lai risinātu konstatēto tirgus nepilnību, nav skaidrs, kādā veidā tiks nodrošināts, ka Altum aizdevums neradīs tirgus kropļojumus un nekonkurēs ar komercbanku sektoru. Altum atbalstu var sniegt tikai tad, ja tirgus šādu pakalpojumu nepiedāvā (ja pastāv tirgus nepilnība), vai piedāvā pakalpojumu pārāk dārgi un ir jābūt analīzei, ko un uz kādiem nosacījumiem pašlaik piedāvā tirgus, jānorāda robeža, pie kuras banku kredīti ir ekonomiski neefektīvi. Ņemot vērā augstāk minēto, Ministru kabineta 2016.gada 15.marta noteikumos Nr.160 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1.specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” īstenošanas noteikumi” (turpmāk – MK noteikumi Nr.160) izstrādes procesā noteikumos tiks iekļauta norma, ka “cits finansētājs izsniedz apliecinājumu dzīvokļu īpašnieku pilnvarotai personai, ka dzīvokļu īpašnieki var pieteikties aizdevuma saņemšanai sabiedrībā "Altum"”, savukārt, anotācijā tika iekļauta informācija, ka “Altum aizdevumi, kuriem piemēro procentu likmi orientējoši 2%+ EURIBOR gadā. Likme ir noteikta atbilstoši finanšu resursu cenai, atbilstoši kādai noteikumu izstrādes laikā Altum var piesaistīt finanšu līdzekļus. Mainoties finanšu resursu cenām tirgos, var pieaugt arī Altum izsniegto aizdevumu izmaksas. Sākotnēji dzīvokļu īpašnieki ar pilnvarotās personas starpniecību vēršas pie cita finansētāja ar lūgumu izsniegt finansējumu energoefektivitātes paaugstināšanas pasākumu īstenošanai. Ja vismaz viena komercbanka ir izsniegusi apliecinājumu, ka tai nav iebildumu, ka aizdevumu izsniedz Altum, pilnvarotā persona ar atbalsta pieteikumu vēršas Altum. Tas ir, komercbanka ir sniegusi apliecinājumu pilnvarotai personai (dzīvokļu īpašniekiem), ka dzīvokļu īpašnieki var pieteikties aizdevuma saņemšanai Altum. Šāda situācija var veidoties gadījumos, kad māja ir ar augstu aizdevuma risku (piemēram, reģions, iedzīvotāju maksātspēja, maksāšanas disciplīna utt.) vai arī citi finansētāji ir gatavi sniegt finansējumu, kas vairs nav ekonomiski efektīvs, jo tiek pārsniegta finansējuma procentu likmju robeža, pie kuras cita finansētāja finansējums ir izdevīgs, t.i., pie kuras energoefektivitātes pasākumu rezultātā sasniegtais siltumenerģijas ietaupījums sedz finansējuma un tā nodrošināšanas izmaksas. Gala aizņēmēju riska dalīšana: - ES fondu finansējums sedz pirmos zaudējumus līdz 15% apmērā no izsniegto Altum finansējuma kopsummas; - visus nākamos zaudējumus sedz Altum. Altum kreditēs klientus, ievērojot energoefektivitātes paaugstināšanas pasākumu atbilstības un vērtēšanas kritērijus. Altum apsaimniekos savā portfelī esošos „sliktos” kredītus.”Proti, augstāk minētā komercbankas apliecinājuma būtība ir tā, ka tas pierāda, ka privātais finansētājs (banka) nesniedz aizdevumu, tāpēc dzīvokļu īpašniekiem ir jāvēršas pie Altum, un attiecīgi, tas nepieciešams, lai pierādītu, ka Altum darbojas tikai tirgus nepilnības apstākļos un tādējādi tas nav pretrunā ar Eiropas Komisijas lēmumu par valsts atbalstu SA.36904 (2014/N). | **Ņemts vērā**Ekonomikas ministrija, lai veicinātu programmas apguvi un nodrošinātu iesniegto projektu finansēšanu, piedāvā skaidrot MK noteikumus Nr.160 papildināt ar jēdzienu “cita finsnētāja apliecinājums”, nosakot, ka tas ir “*kredītiestādes apliecinājums, ka dzīvokļu īpašnieki var pieteikties aizdevuma saņemšanai sabiedrībā "Altum", kas tiek izsniegts ne vēlāk kā 20 darba dienu laikā no dzīvokļu īpašnieku pilnvarotas personas iesniegtā pieteikuma cita finansētāja finansējuma saņemšanai. Ja kredītiestāde nesniedz apliecinājumu 20 darba dienu laikā, tad uzskatāms, ka kredītiestāde pēc noklusējuma ir apliecinājusi, ka dzīvokļa īpašnieki var pieteikties aizdevumam sabiedrībā "Altum.*” | Papildināt noteikumus ar 2.15.apakšpunktu šādā redakcijā:“2.15. cita finansētāja apliecinājums – kredītiestādes apliecinājums, ka dzīvokļu īpašnieki var pieteikties aizdevuma saņemšanai sabiedrībā "Altum", kas tiek izsniegts ne vēlāk kā 20 darba dienu laikā no dzīvokļu īpašnieku pilnvarotas personas iesniegtā pieteikuma cita finansētāja finansējuma saņemšanai. Ja kredītiestāde nesniedz apliecinājumu 20 darba dienu laikā, tad uzskatāms, ka kredītiestāde pēc noklusējuma ir apliecinājusi, ka dzīvokļa īpašnieki var pieteikties aizdevumam sabiedrībā "Altum.” |
| 2. | Anotācija | **Latvijas Finanšu nozares asociācijas (Asociācija) 08.10.2020. atzinumā Nr. 1-23/177\_e iebildumā Nr.1** ir norādījusi, ka 4.2.1.1. pasākuma ietvaros programmas ieviešanā šobrīd aktīvi iesaistās trīs bankas – AS Swedbank, AS SEB banka un AS “Citadele banka”, un visas ir izteikušas vēlmi arī turpmāk finansēt gan daudzdzīvokļu māju energoefektivitātes, gan māju atjaunošanas projektus. Vienlaikus programmas veiksmīgu ieviešanu apdraud vairāki riski (piemēram, pandēmija COVID-19, finanšu korekcijas, kas piemērotas programm**ā,** darbaspēka trūkums būvniecības nozarē, kvoruma trūkums dzīvokļu īpašnieku lēmumu pieņemšanas procesā u.c.), taču Asociācija nepiekrīt anotācijā norādītajam, ka finansējuma piesaistes ilgums ir galvenais iemesls, kādēļ ir vērojams lēns programmas ieviešanas progress. Projektu izstrāde un ieviešana šīs programmas ietvaros ir gana laikietilpīgs process, sākot ar lēmuma pieņemšanu par projekta īstenošanu, projektēšanas uzsākšanu, beidzot ar iepirkumu organizēšanu, būvnieku piesaisti un būvdarbu uzraudzību. 2020.gada maijā Altum uzsāka komunikāciju par finanšu korekciju piemērošanu, kas radīja neviennozīmīgu izpratni par programmas īstenošanas nosacījumiem. Nepieciešamība panākt skaidrību šajā būtiskajā jautājumā ir aizkavējusi jaunu projektu apstiprināšanu. Ņemot vērā iepriekš minēto, **aicinām papildināt Anotāciju ar informāciju, kādā stadijā atrodas visi šīs programmas ietvaros iesniegtie projekti un** **norādīt visus programmas īstenošanas ietvaros identificētos riskus.** | **Ņemts vērā.**Veikti precizējumi anotācijā. | Precizēta anotācijas I sadaļas 2.punkts. |
| 3.  | Noteikumu projekts | **Latvijas Finanšu nozares asociācijas 08.10.2020. atzinumā Nr. 1-23/177\_e iebildumā Nr.2** Neapšaubāmi ierosinātie grozījumi veicinās to, ka klientu interese par finansējuma saņemšanu bankās samazināsies, jo valsts (Altum) piedāvātais finansējums būs izdevīgāks par tirgū pieejamo. Piemēram, šobrīd MK noteikumu Nr.160 65.punkts paredz, ka “[g]arantijas gada prēmijas likme ir 0,65 % no garantijas saistību atlikuma”, savukārt Altum finansētajiem projektiem tāda nebūs nepieciešama, līdz ar to vairumā gadījumu tirgus (bankas) nevarēs piedāvāt konkurētspējīgu finansējumu. Papildus jāņem vērā, ka saskaņā ar Altum sniegto informāciju bankām no 2020.gada 1.janvāra šīs programmas ietvaros izsniegtajiem aizdevumiem nav valsts pārgalvojuma, kā arī tajos pastāv finanšu korekcijas risks. Šie papildu apstākļi objektīvi paaugstina projektu finansēšanas riska prēmiju bankās, proti, maksu par finansējumu. Jautājumā par valsts pārgalvojumu šobrīd norisinās komunikācija starp Altum un Finanšu ministriju. Informāciju par valsts pārgalvojumiem konkrētām programmām bankas saņēma no Altum tikai 2020.gada 11.septembrī. Valsts pārgalvojuma neesamība programmas ietvaros atstāj iespaidu uz riska vērtējumu, ievērojot aizdevumu termiņus šiem kredītiem (15 – 20 gadi), finansējuma pieejamība varētu sašaurināties. **Tieši valsts pārgalvojums šai programmai palīdz valsts noteikto mērķu sasniegšanā, kā arī nodrošina finansējuma plašāku pieejamību, t.sk. arī ietekmē resursu cenu un aizdevumu likmes. Ja šāds instruments turpmāk nav pieejams programmai, attiecīgi jāizvērtē, kā mainīsies arī Altum piedāvātā finansējuma cena, jo to ietekmē vidējā tirgus likme.** | **Ņemts vērā**Altum 09.10.2020. ir nosūtījusi vēstuli Finanšu ministrijai par pārgalvojuma sadalījumu Altum īstenotajām valsts atbalsta programmām 2020. un 2021.gadam, kurā ir norādīts, ka Daudzdzīvokļu māju siltināšanas garantijām (MK noteikumu Nr.160, iepriekš MK noteikumi Nr.997) ir nodrošināms pārgalvojums jaunizsniegtām garantijām no 2016.gada 1.janvāra – turpinās 2021.gadā (iekļautas arī 2020.gadā izsniegtās garantijas). Šī informācija arī ir iekļauta likumprojektā par valsts budžetu nākamajam gadam anotācijā. |  |
| 1. 4.

4. | **Latvijas Finanšu nozares asociācijas 08.10.2020. atzinums Nr. 1-23/177\_e iebildums Nr.3:**“3. Ja tiek pieņemts lēmums, ka MK noteikumu Nr.160 44.punktā noteiktais “komercbankas apliecinājums dzīvokļu īpašnieku pilnvarotai personai, ka dzīvokļu īpašnieki var pieteikties aizdevuma saņemšanai sabiedrībā “Altum” turpmāk vairs netiek prasīts, uzskatām, ka **ir nepieciešama diskusija** ar Altum par būtiskākajiem finansēšanas nosacījumiem, ko bankas ņem vērā, analizējot projekta ilgtspēju programmas ietvaros, un salīdzinātu tos ar finansēšanas nosacījumiem, ko piemēro vai papildus varētu piemērot Altum. Tādējādi tiktu **novērsta situācija, kad projektu iesniedzēji piesakās finansējuma saņemšanai Altum atviegloto – no tirgus atšķirīgo nosacījumu dēļ**, ar valsts intervenci padarot tirgus (banku) piedāvājumu nekonkurētspējīgu. Viens no šādiem būtiskiem finansēšanas nosacījumiem ir, piemēram, mājas komunālo maksājumu maksāšanas disciplīna (komercbankās tiek izvērtēta 12 mēnešu laikā izrakstītie un apmaksātie rēķini; kavējumi nav lielāki kā 5-10%).”” | **Nav ņemts vērā**Lūdzam pašas komercbankas sniegt informāciju par to nekreditiem projektiem, jo no Altum pieejamās statistikas šādus secinājumus nav iespējams izdarīt. |  |
| 5. | **Latvijas Finanšu nozares asociācijas 08.10.2020. atzinums Nr. 1-23/177\_e iebildums Nr.4:**Šobrīd MK noteikumu Nr.160 57.punkts nosaka, ka “[g]ranta attiecināmās izmaksas ir 50 % no šo noteikumu 33.punktā minēto darbu attiecināmajām izmaksām”. Proti, projekti, kuros ir neattiecināmās izmaksas, šobrīd tiek finansēti bankās. **Nav skaidrs, vai turpmāk šādiem projektiem būs pieejams Altum atbalsts.** Projektu skaits, kuros ir neattiecināmās izmaksas, pieaugs, jo vairākās pašvaldībās ir samazināti siltumenerģijas tarifi (t.sk. Rīgā), kas attiecīgi ietekmē aprēķinus granta apmēra noteikšanai. | **Ņemts vērā**Informējam, ka, apzinot faktisko situāciju projektos un konstatējot, ka neattiecināmās izmaksas strauji pieaug, un ņemot vērā, ka neattiecināmo izmaksu segšanai arī ir ierobežoti pieejamie avoti neattieicnāmo izmaksu finansēšanai, tad tiek paredzēts izstrādāt atbalsta programmu, kas paredz finansēt neattiecināmās izmaksas 4.2.1.1.pasākumā programmas ietvaros atbalstītajiem projektiem gadījumos, ja tiem nav iespēja saņemt aizdevumus kādā no komercbankām. Atbalsta programmu plānots finansēt ne no ES fondu līdzekļiem. |  |
| 6. | **Latvijas Finanšu nozares asociācijas 08.10.2020. atzinuma Nr. 1-23/177\_e iebildums Nr.5:**Koncentrācijas princips – ES fondu 2014.-2020.gada plānošanas perioda ietvaros lielākā daļā programmu ir noteikts koncentrācijas princips 21+9 (reģionālie novadi un lielās pilsētas), savukārt, šīs programmas ietvaros kā atbalsta teritorija ir noteikta visa valsts. Ņemot vērā, ka šobrīd tiek īstenota administratīvi teritoriālā reforma, **aicinām Altum** finansējuma pieejamības paplašināšanas kontekstā izvērtēt intervences iespējas arī sadalījumā pa valsts teritoriju, **precīzāk izprotot, kādi ir banku atteikuma iemesli noteiktās teritorijās un kādas ir iespējas tajās paplašināt Altum finansējuma pieejamību.** | **Nav ņemts vērā**Saskaņā ar Altum pieejamo statistiku, nav iespējams izdarīt secinājumus par komercbanku kreditēšanas politiku. Proti, komercbankas ir sniegušas aizdevumus gan attālos reģionos, gan mazām mājām (6 un 8 dzīvokļi). Ņemot vērā, ka izstrādātais Noteikumu projekts ir steidzams, Ekonomikas ministrijas ieskatā, šobrīd šādas izpētes veikšanai būs nepieciešams pārāk ilgs laiks, kas nerisinās 4.2.1.1.pasākuma īstenošanas kavējošos faktorus. |  |
| 7. | **Latvijas Finanšu nozares asociācijas 08.10.2020. atzinuma Nr. 1-23/177\_e iebildums Nr.6:**Ierosinām MK noteikumus Nr.160 papildināt ar konkrētiem kritērijiem, kas nosaka, kādos gadījumos klienti var uzreiz vērsties Altum bez MK noteikumu Nr/160 44.punktā minētā banku apliecinājuma (piemēram, attāli reģioni, kurus bankas nefinansē nepietiekamās objektu likviditātes dēļ, projekta lielums, daudzdzīvokļu mājas ar nelielu dzīvokļu skaitu utt.). | **Nav ņemts vērā**Lūdzam skatīt skaidrojumu pie izziņas iebilduma Nr.4. Lai šādus kritērijus definētu, nepieciešama vienota komercbanku pieeja un skaidri definēti no to puses, lai programmas ieviešanas laikā visiem iesaistītajiem ir skaidri nosacījumi.  |  |
| 8. | **Latvijas Finanšu nozares asociācijas 08.10.2020. atzinuma Nr. 1-23/177\_e iebildums Nr.7:**Uzskatām, ka programmas ieviešanas modelis šobrīd ir nepamatoti sarežģīts, neļaujot, cita starpā, arī iespējami vairāk minimizēt finanšu korekciju riskus, un būtu tālāk pilnveidojams. Līdz ar to aicinām nekavējoties uzsākt diskusiju par programmas iespējamo ieviešanas modeli ES fondu 2021.-2027.gada plānošanas perioda ietvaros. | **Ņemts vērā**Ekonomikas ministrija ir uzsākusi diskusijas ar nozari saistītajiem pārstāvjiem, tostarp, ir plānotas sarunas ar Latvijas Finanšu nozares asociāciju, lai izstrādātu efektīvu programmas ieviešanas modeli, kura īstenošana būtu mazāk komplicēta. |  |
|  Atbildīgā amatpersona |  |  |  |
|  | (paraksts)\* |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Enerģētikas finanšu instrumentu nodaļas vadītāja

|  |
| --- |
|  (amats) |
| t. 67013298 |
| (tālruņa un faksa numurs) |
| Evita.Valgaca@em.gov.lv  |
| (e-pasta adrese) |

Valgača 67013298